**María de la Fuente Freire**, nada nas Pontes en 1978, é unha científica galega especialista en nanotecnoloxía. Ademais do seu labor investigador promove a igualdade de xénero no eido da investigación.

Traxectoria
-----------

María de la Fuente é licenciada en Farmacia pola Universidade de Santiago de Compostela ( 2001) e doutora na área de Nanomedicina e Terapia xénica (2006). Durante a súa su formación posdoutoral tivo unha bolsa de investigación por parte da Fundación Alfonso Martín Escudero (2008-2010), e dun contrato para investigadores posdoutorais financiado pola Fundación Científica da Asociación Española Contra o Cancro (AECC). 

No ano 2013 obtén un contrato Miguel Servet do ISCIII, e constitúe a Unidade de Nano-Oncoloxía do Instituto de Investigación Sanitaria de Santiago de Compostela (IDIS), Hospital Clínico Universitario de Santiago de Compostela. A súa actividade investigadora céntrase na aplicación da nanotecnoloxía, para mellorar o diagnóstico e tratamento do cancro, sendo investigadora principal de varios proxectos de investigación (autonómicos, nacionais e internacionais), autora de numerosos artigos científicos, e inventora de 5 patentes.

Na loita a favor da igualdade das mulleres científicas, promoveu a campaña #oCientificaoMadre para que a maternidade non supuxese unha discriminación na carreira profesional, unha campaña nos medios moi importante que supuxo un punto de inflexión no ámbito nacional, e deu lugar ao inicio de cambios lexislativos en convocatorias nacionais dependentes da Axencia Estatal de Investigación e do Instituto de Saúde Carlos III. Foi proposta para optar á *Medalla Emilia Pardo Bazán*, como referente na loita pola igualdade de xénero no eido da ciencia e a investigación. En 2021 unha sentenza recoñeceu a discriminación na convocatoria á que a científica galega se presentou en desvantaxe por mor do permiso de maternidade e o seu caso foi tomado como exemplo da discriminación que se debe superar na proposición de lei Ángeles Alvariño aprobada por unanimidade no Parlamento de Galicia.

Notas
-----

1. 1 2  Referentes. "María de la Fuente Freire". *Executivas* (en castelán). Consultado o 2020-08-11.
2. 1 2  "María de la Fuente: «Llegué a culpabilizarme por no trabajar mucho en mis bajas por maternidad»". *La Voz de Galicia* (en castelán). 2019-03-14. Consultado o 2020-08-11.
3. 1 2 3  "María de la Fuente Freire". *Grupo de Oncología Médica Traslacional* (en castelán). Consultado o 2020-08-11.
4. ↑  "Cuatro investigadoras lanzan una campaña para visibilizar la discriminación que supone ser madre y científica". *www.publico.es*. Consultado o 2020-08-11.
5. ↑  Redacción (2019-02-27). "Un mural na Gran Vía de Madrid recoñece o labor da científica María de la Fuente". *GCiencia*. Consultado o 2020-08-11.
6. ↑  Rey, Manuel (2019-01-16). "A galega María de la Fuente gana a batalla polas nais científicas". *GCiencia*. Consultado o 2020-08-11.
7. ↑  "Feijóo destaca la creación de las medallas Emilia Pardo Bazán que reconocerán a las personas e instituciones que desarrollen acciones relevantes a favor de la igualdad". *igualdade.xunta.gal* (en castelán). Consultado o 2020-08-11.
8. ↑  "Candidatura de María de la Fuente á Medalla Emilia Pardo Bazán – InvestiGal". Consultado o 2020-08-11.
9. ↑  Rey, Manuel (2021-02-10). "O caso de María de la Fuente: un precedente pola igualdade na investigación". *GCiencia*. Consultado o 2021-02-15.
10. ↑  "A lei promovida polo BNG para a igualdade entre homes e mulleres na investigación acada o apoio de todo o Parlamento". *Praza Pública*. 2021-03-23. Consultado o 2021-03-24.

Véxase tamén
------------

### Ligazóns externas

* Entrevista en Praza Pública

|  |  |
| --- | --- |
| Control de autoridades | 
* Wd: Q80598453
* Dialnet: 4270301
* ORCID: 0000-0003-0322-1469
* ResearcherID: N-6146-2014

 |